Publication: Magyar Közlöny
Issue: MK-2001-139 (Year: 2001, Number: 139)
Era: 1990-2004
Section: a 35/1998. (II. 27.) Korm. rendelethez]
Paragraph Index: 440

(5), jó (4), közepes (3), elégséges (2), elégtelen (1) — értékeli, és a minősítést a két osztályzat számtani átlaga adja meg. Ha bármelyik vizsgatárgy írásbeli vagy szóbeli részéből a vizsgarész minősítése eredménytelen, akkor nem kerülhet sor átlagolásra, az adott vizsgarészből a vizsgát meg kell ismételni. A bizonyítvány minősítése: kiválóan megfelelt, ha az átlag 5,00 jól megfelelt, ha az átlag 4,50—4,00 közepesen megfelelt, ha az átlag 3,50—3,00 megfelelt, ha az átlag 2,50—2,00 Az eredménytelen vizsgát csak a vizsgajegyzőkönyvben kell szerepeltetni. A jegyzőkönyvben meg kell jelölni azt is, hogy a két vizsgatárgy közül melyikből, mikor tett eredménytelen, illetve eredményes vizsgát. Az írásbeli és szóbeli vizsgaeredményt vizsgatárgyanként külön-külön kell megállapítani. „Kiválóan megfelelt” minősítést csak az a jelölt kaphat a bizonyítványban, aki az írásbelin és a szóbelin mindkét vizsgatárgyból „kiválóan megfelelt” minősítést kapott.

Source: https://magyarkozlony.hu/hivatalos-lapok/abb1bb55cc49261f81c3bbed438ae2b8a0add1e6/dokumentumok/42d88b4443f0301f028c8dc65e3e6d4a9b08fd1a/letoltes